Rukovatelji samohodnim građevinskim strojevima / (IIId)

 Predmet: Izvođenje građevinskih radova strojevima

 Nastavni sadržaj za 23.04. 2020. g.

 **Cijene za rad strojeva**

 Direktni trošak strojnog rada utvrđuju:

-cijena koštanja radnog sata stroja

-učinak stroja

Cijena koštanja radnog sata stroja obuhvaća sljedeće:

1. Troškove stroja kao osnovnog sredstva za rad

- troškove amortizacije

- troškove investicionog održavanja

- troškove kamata

- troškove osiguranja i registracije

- jednokratne troškove dobave , dopreme , montaže i probnog rada

 2. Materijalne troškove stroja u radu

 - troškovi tekućeg održavanja

 - troškovi habajućih dijelova

 - troškovi pogonske energije

 - troškovi maziva

 3. Troškove radne snage

 - plaća rukovatelja stroja

 4. Indirektne troškove režije i uprave

 - troškovi organizacije rada strojeva i postrojenja

 - troškovi organizacije održavanja strojeva i postrojenja

 \*Prepisati u bilježnicu i naučiti!

 **Izbor građevinskih strojeva**

 Postoji širi i uži izbor građevinskih strojeva.

 Širi izbor zahtijeva cijele studije tehnoloških procesa, a nakon toga se prelazi na uži izbor . Najprije se utvrđuje optimalna veličina za pojedine vrste strojeva . Ovo je vrlo kompleksno pitanje jer uvijek front rada treba da uvjetuje izbor stroja .

Važno je znati da se uvijek usvoji takvo rješenje koje pruža najveće mogućnosti uz najniže troškove .

Kod rješavanja šireg izbora strojeva važno pitanje je pružanje uvida u sve raspoložive strojeve, koji bi mogli da učestvuju u izvršenju pojedinih operacija tehnološkog procesa.

 Uži izbor ima zadatak da nam od mogućih strojeva ukaže na one koji pružaju najveću ekonomsku prednost . Da bi se uspješno obavio izbor građevinskih strojeva treba se pridržavati nekih osnovnih principa.

1. Ne treba odabrati ni previše velike ni previše male jedinice neke određene vrste stroja . Odviše velike i jake mašine obično rade samo sa jednim dijelom svoga punog kapaciteta i mogu biti neekonomične i lakše je zaposliti manje sa punim kapacitetom.
2. Po pravilu opremanje građevinskom mehanizacijom treba vršiti tako da se ona nabavi za one poslove koje najviše očekujemo.
3. Treba što više koristiti standardne strojeve. Oni su uvijek jeftiniji od specijalno izrađenih. Standardni strojevi uglavnom raspolažu raznim priključnim oruđem i za druge svrhe, te zamjenom priključaka troškove znatno smanjuju.
4. Mjerilo ekonomičnosti je da treba utvrditi troškove po jedinici proizvodnje a ne početna ulaganja.
5. Pri izboru strojeva za specijalne radove može da postoji opasnost da nabavljeni strojevi, po dovršenju poslova za koje su nabavljeni, ostanu neuposleni.

 \*Prepisati u bilježnicu i naučiti!